بیرکے-ہلاکو جنگ

برکے-ہلاکو جنگ دو  منگول بادشاہوں  اردوئے زریں کےخان  برکے خان   اور  ایلخانی سلطنت کے خان ہلاکو خان   کے درمیاں   لڑی گئی. یہ زیادہ تر قفقاز پہاڑوں کے علاقہ میں  1258 میں بغداد کی تباہی کے بعد   1260 کی دہائی میں لڑی گئی تھی۔ یہ جنگ  منگول سلطنت میں تولوئی خانی خانہ جنگیکے ساتھ منسلک ہوگئی جو  تولوئی خاندان کے دو ارکان  قبلائی خان اورعارق بوکے ، جو دونوں خاقان اعظم  کے منصب کے دعوے دار تھے، کے درمیان ہوئی . قبلائی نے ہلاکو خان سے اتحاد کیا ، جبکہ عارق بوکے نے برکے خان  کا ساتھ دیا۔ منگلکے خان کے جانشیننئے خاقان کے انتخاب کے لئے ہلاکو خان منگولیا کا رخ کیا ، لیکن عین جلوت کی لڑائی مملوکوں کے ہاتھوں ہار   نے اسے مشرق وسطی  واپس جانے پر مجبور کردیا۔ مملوکوں کی فتح نے ایل خانی سلطنت پر حملہ کرنے کے لئے برکے کی حوصلہ افزائی کی۔ برکے – ہلاگو جنگ اور تولوئی خانی خانہ جنگی کے ساتھ ساتھکائیدو-قبلائی جنگ نے منگول سلطنت کے چوتھے  خان اعظم ، مونگکے خان کی موت کے بعد منگول سلطنت کے ٹکڑے کرنے میں ایک اہم کردار ادا کیا۔

پس منظر 
1252 میں ، برکے نے اسلام قبول کیا ، اور 1257 میں انہوں نے اُلغچی کی وفات کے بعداردوئے زریں(طلائی اردو سلطنت)  میں اقتدار سنبھال لیا ۔ اپنے بھائی باتو کی طرح ، وہ بھی  خان اعظم  مونگکے کے وفادار تھے۔ اگرچہ برکے کے اسلام قبول کرنے کے بارے میں آگاہی تھی ، لیکن ہلاکو  نے ، فارس کو فتح کرنے کے بعد ، 1258 میں بغداد کو تباہ کیا ، میسوپوٹیمیا کو منگول سلطنت میں شامل کیا ، لیوینٹ اور مملوک سلطنت کی طرف بڑھا ، اور اس نے مملوک سلطنت کے خلاف جارحیت کی جنگ شروع کردی۔ برکے مسلم سرزمین پر ہلاکو کے غیظ و غضب سے ناراض ہو گیا ، اور ایک ابتدائی اقدام کے طور پر ، اپنے بھتیجے نوغائی خان کو ہدایت کی کہ وہ جنگ کی مالی اعانت کے لئے مال غنیمت جمع کرنے کے لئے 1259 میں پولینڈ پر چھاپے مارے۔ پولینڈ کے متعدد شہروں کو لوٹا گیا ، جن میں کراکوفاور سینڈومیئرز شامل ہیں۔  پھربرکے خان نےمصر کے مملوک سلطان   سیف الدیین قطز اور بعد میں سلطان بیبرس کے ساتھ فارس کے ایلخانیوں کے خلاف اتحاد کیا  . 

اسی سال ، چین میں ایک فوجی مہم میں مونگکے کی موت ہوگئی۔ مسلم مورخ رشید الدین نے برک خان کے حوالے سے مندرجہ ذیل پیغام نقل کیا  جس میں مونگکے خان کو بھیجے  ہوئے پیغام میں بغداد پر حملے پر احتجاج کیا ہے  ، (نہ جانتے ہوئے کہ مونکگے کا چین میں انتقال ہوگیا تھا): "اس(ہلاکو) نے مسلمانوں کے تمام شہروں کو برباد کر ڈالا ہے ۔ خدا کی مدد سے میں اسے اتنے بے گناہوں کے خون کا محاسبہ کرنے کے لئے للکاروں گا۔ " 

اگرچہ برکے مسلمان تھا ، لیکن وہ پہلے منگول بھائی چارے کے ناتے ہلاکوسے لڑنے کے خیال کے خلاف مزاحم تھا۔ اس نے کہا کہ "" منگول منگول کی تلوار سے مارے جائیں گے۔ اگر ہم متحد ہوجاتے ، تو ہم پوری دنیا کو فتح کرلیتے " لیکن ایلخانیوں  کے اقدامات کی وجہ سے اردوئے زریں کی معاشی صورتحال نے اسے جہاد کا اعلان کرنے پر مجبور کردیا کیوں کہ ایلخانی شمالی ایران کی دولت  پر قبضہ کر رہے تھے۔ اور وہ اردوئے زریں سے مطالبہ کر رہے تھے کہ مملوکوں کو غلام فروخت نہ کریں۔

جنگ 
1260 میں مشرق وسطی میں ہلاکو کے عہدیداروں نے عین جلوت کی لڑائی مملوکوں سے ہار دی جبکہ ہلاکو منگکے کی موت کے بعد ایک نئے  خان اعظم کی جانشینی میں حصہ لینے کے لئے منگولیا میں تھا۔ یہ خبر سنتے ہی ، ہلاکو نے شکست کا بدلہ لینے کی تیاری شروع کردی۔ دو سال بعد ، وہ منگولیا سے فارس میں اپنی سرزمین لوٹ گیا ، لیکن برکے نے اپنے کزن کو   بغداد کی تباہی کا بدلہ لینے کے لئے جنگ کی دھمکی  دی جس سے ہلاکو اس وقت مملوکوں کے ساتھ دو دو   ہاتھ کرنے سے رک گیا۔ برکے نے ایک بار پھر نوغائی خان کو چھاپوں کا سلسلہ شروع کرنے کے لئے کہا - اس بار قفقاز کے علاقے میں ایک سے زیادہموثر  حملے کیئے - جس سے اپنی افواج کی بڑی تعداد کے ساتھ ہلاکو شمال کی طرف متوجہ ہوا۔ برکےنے نیگودار کو مشرقی افغانستان اور غزنی   روانہ کیا ، اور الخانیوں کے علاقوں پر قبضہ کرے۔  

ہلاکو اپنے بھائی قبلائی خان کا وفادار تھا ، لیکن سلطنت کے شمال مغربی حصے میں اردوئے زریں کے حکمران ، اس کے کزن برکے کے ساتھ جھڑپوں کا آغاز 1262 میں ہوا تھا۔ ہلاکو کی خدمت میں جوجی خانی شہزادوں کی مشکوک موت ، جنگی غنیمتوں کی غیر مساوی تقسیم اور ہلاکو کے  مسلمانوں کے قتل عام نے برکے کا غصہ بڑھایا ، جو 1259–1260 میں ہلاکو خان کی حکمرانی کے خلاف جارجیائی بادشاہت کی بغاوت کی حمایت کرنے پر غور کر رہا تھا۔  برکے نے بھی مصر کے مملوکوں  کے ساتھ ہلاگو کے خلاف اتحاد قائم کیا  ، اور اس نے قبلائی کے حریف خان اعظم کے دعویدار ، عارق بوکے کی حمایت کی تھی۔ 

قبلائی نے اباقا خان کے ماتحت ایک فوج اردوئے زریں پر حملہ کرنے  کے لئے بھیجی،جبکہ عارق بوکے نے نوغائی خان کو ایلخانی علاقوں پر حملہ کرنے کے لئے بھیجا؛ دونوں فریقوں کو تباہ کن شکست کا سامنا کرنا پڑا۔  ہلاکو نے برکے کے خلاف دربند کے راستے سے شمال کی طرف مارچ کیا۔ دریائے تیریک کے کنارے ، اس پر نوغائی کے ماتحت اردوئے زریں کی فوج نے گھات لگا کر حملہ کیا ، اور اس کی فوج دریائے تیریک   کی لڑائی میں(1262)  شکست کھا گئی ، جب دریا کی جمی برف ٹوٹ کر ٹکڑے ٹکڑے ہوئی تو ہلاکو کی فوج  ہزاروں افراد کٹ گئے یا ڈوب گئے۔ اس کے بعد ہلاکوواپس آذربائیجان  چلا گیا۔  

عارق بوکے نے  قبلائی کے آگے  شانگدو میں اگست 21، 1264 کو ہتھیار ڈال دیئے، اس کے بعد اردوئے زریں اور چغتائی خانان کے حکمرانوں نے قبلائی خان  کی جیت اور حکومت کی حقیقت کو تسلیم کیا جس کے بعد    قبلائی خان نےسانگ سلطنت   کو فتح کرنے کے لئے تیاریاں شروع کر دیں .  

جب ایلخانیوں کی حلیف بزنطینی سلطنت نے مصری ایلچیوں کو پکڑا ، تو برکے  نے اپنے باجگزار بلغاریہ کے ذریعہ ایک لشکر روانہ کیا ، جس نے ایلچیوں اور سلجوق سلطان کیکاؤس دوم کی آزاد کروایا۔ اس نے کیکاوس کا استعمال کرتے ہوئے اناطولیہ میں شہری بدامنی پھیلانے کی کوشش کی لیکن ناکام رہا۔ خاندان کی تاریخ کے نئے سرکاری ورژن میں، قبلائی خاننے برکے خان کا نام اردوئے زریں کے خان کے طور پر لکھنے سے انکار کر دیا جس کی وجہ خان اعظم کے لئے اس کی عارق بوکے کی حمایت اور  ہلاکو خان کے ساتھ  اس کی جنگ بنی  تاہم، جوجی خان کے خاندان کو مکمل طور پر جائز خاندان کے ارکان کے طور پر تسلیم کیا گیا تھا.  

قبلائی خان نے مغربی خانیتوں میں سیاسی استحکام کے لئے ہلاکو خان کو 30،000 نوجوان منگول فوجیوں کے ساتھ تقویت پہنچائی ۔ جلد ہی 8 فروری 1264 کو ہلاکو خان مر گیا ، برکے خان تبلیسی(تفلس) کے قریب فوج کی قیادت کرتا ہوا راستے میں مر گیا ۔ ان موتوں کے کچھ مہینے بعد خانیت چغتائی کا حکمران الغو خان بھی مر گیا ۔ قیادت کے اس اچانک خلا سے ان مغربی خانیتوں پر قبلائی خان کا کنٹرول کچھ حد تک بڑھ گیا

نتیجہ 
یہ منگولوں کے مابین دوسری کھلی جنگ تھی ، جو قبلائی خان اور عارق بکے کے مابین تولوئی خانیخانہ جنگی کےآغاز کے کچھ دیر بعد ہوئی تھی۔ اس سے قبل بھی باتو خان اور گیئک کے مابین کشیدگی پیدا ہوچکی تھی جس سے کھلی جنگ شروع ہوسکتی تھی ، لیکن   دشمنوں کی قبل از وقت موت کی وجہ سے ٹل گئی تھی۔قبلائی اور عارق بوکے کے درمیان جنگ اور برکے ہلاکو جنگ دونوں مل کر آنے والے وقتوں میں منگول خانیتوں کے درمیان جنگوں کے لئے مثالیں بن گئیں ۔ جیسے اباقہ - برکے جنگ 1270، 1270 اور 1280 کی دہائی کے قبلائی -قائیدو  تنازعات وغیرہ وغیرہ

اور دیکھیں 

 تولوئی خانی خانہ جنگی 
 منگول سلطنت کی تقسیم

حوالہ جات 

ہلاکو خان
طلائی اردو کی جنگیں
ایلخانی کی جنگیں
ایشیا میں 1262ء
1260ء کی دہائی کے تنازعات